અમદાવાદઃ પાટીદાર અનામત આંદોલન સમિતિના નેતા હાર્દિક પટેલના ઉપવાસનો આજે આઠમો દિવસ છે. હાર્દિકની તબીયતને લઈને ડોક્ટરો દ્વારા નિયમિત હાર્દિકની મેડિકલ તપાસ પણ કરવામાં આવી રહી છે. મહત્વનું છે કે હાર્દિક પટેલે જળનો પણ ત્યાગ કર્યો હતો. પરંતુ ગઢડાથી આવેલા સ્વામિનારાયણ મંદિરના સંત એસ.પી. સ્વામીએ હાર્દિક પટેલ સાથે મુલાકાત કરી હતી અને એસ.પી.સ્વામીએ હાર્દિક પટેલને પાણી પીવા માટે આગ્રહ કરતા આખરે હાર્દિકે એસ.પી.સ્વામીના હાથે પાણી પીધુ હતું.